‘ખોટો છે વેદાંત…. સાવ જ ખોટો…. તું મા બનીશ બેટા…. ચોક્કસ બનીશ. અને તારે પડદા કરાવવા છે ને ? બે દિવસ રોકાઈ જા. તારી વર્ષગાંઠ આવે છે ને ? આપણે બજારમાં જઈશું અને તેનું કાપડ લેતાં આવીશું. પછી તું તને ગમે તેવા પડદા કરાવજે. બસ ?’ સૂક્ષ્મ ખુશીની લહેર લજ્જાના ચહેરા પર ફરી વળી. તે નીચું મોં કરીને ફરીથી જમવા લાગી. કાવેરીએ નિઃસાસો નાંખ્યો અને ઊઠીને રસોડામાં આવી. ધીમે ધીમે તેણે રસોડું આટોપવાનું શરૂ કર્યું….